open-index/open-wikipedia-markdown huggingface dataset:
Separasjonssonen

**Separasjonssonen** (hebraisk מרחב התפר, engelsk *Seam Zone*) er et begrep benyttet om de landområder på Vestbredden som ligger øst for Den grønne linjen og vest for sperringen av mur eller gjerder til Israel. Den er bosatt hovedsakelig av israelere i bosetninger (*settlements*) som Alfei Menashe, Beit Arye, Modi'in Illit, Giv'at Ze'ev, Ma'ale Adumim, Beitar Illit og Efrat.

I 2006 ble det estimert at omkring 57&nbsp;000 palestinere bodde i landsbyer i enklaverr i separasjonssonen, adskilt av muren fra resten av Vestbredden. De Forente Nasjoner estimerer at om rekken av murer, gjerder og piggtråd og grøfter blir fullført langs den planlagte ruten, vil omkring en tredjedel av palestinerene på Vestbredden ble berørt —274&nbsp;000 vil da bo i enklaver i separasjonssonen og omkring 400&nbsp;000 får ikke lenger tilgang til skoler, jobb og sykehus. Høyesterett i Israel har gitt ordre om endringer av den planlagte ruten, for å redusere antallet mennesker som flytter eller blir rammet av separasjonssonen. Ifølge dommen i retten var dette antallet da dommen falt på 35&nbsp;000.

I juli 2006 varslet B'Tselem at 8,5 prosent av Vestbredden (inkludert Øst-Jerusalem) kom til å ligge i separasjonssonen. Dette området inneholdt 99 israelske bosetninger (inkludert tolv i  Øst-Jerusalem) i flere tett befolkede områder nær den grønne linje, områder som ifølge Geneve-avtalen var foreslått skulle overførst til Israel som en del av et felles landbytte med palestinerene. Separasjonssonen var hjem for 381&nbsp;000 israelske bosettere (192&nbsp;000 i Øst-Jerusalem).

## Referanser


## Eksterne lenker
*Humanitarian Atlas. OCHAoPt, Desember 2011. (95 MiB)
*[Displaced by the Wall: Forced Displacement as a Result of West Bank Wall and its Associated Regime](http://www.internal-displacement.org/8025708F004BE3B1/(httpInfoFiles)/D03CD0BE11176177C12571F5003523AD/$file/displaced%20by%20wall.pdf) , Badil Resource Center for palestinsk Residency and Refugee Rights and The Norwegian Refugee Council/Internal Displacement Monitoring Centre, September 2006.
*A study by Terry Rempel on Palestinian Refugees in The West Banl ans Gaza for ForcedMigration.org 
*israelske Ministry of Defense website on the Israel Security Fence  
*Amira Hass article on how Palestinaians are now 'illegal residents'
Cerylon

***Cerylon*** er en slekt av stort sett små, blanke og flate barkglansbiller som gjerne finnes under barken på døde trær. De er sannsynligvis rovdyr.

## Utseende
Knøttsmå til små (0,8 – 3&nbsp;mm), avlange, flate, glatte, blanke, mørkt rødlige eller gulbrune biller. **Hodet** er forholdsvis lite, fasettøynene er ganske små, sterkt utstående, med grove fasetter. Antennene er nokså korte, 8-leddete, med en kraftig, én-leddet kølle ytterst. **Brystskjoldet** (pronotum) er omtrent firkantet sett ovenfra, bredere enn langt, grovt og spredt punktert og temmelig blankt. **Dekkvingene** er parallellsidige og har tydelige punktrekker, beina er ganske korte og slanke.

## Levevis
Barkglansbillene finnes vanligst under barken på døde trær, men kan også forekomme i kompost og annet råtnende plantemateriale. Man vet lite konkret om biologien deres, men man antar at de er rovdyr som lever av andre smådyr. De synes sjelden å være spesielt tallrike, men de er lette å overse på grunn av sin beskjedne størrelse.

## Utbredelse
Slekten har hovedsakelig en holarktisk utbredelse.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[barkglansbiller]]**, Cerylonidae Billberg, 1820
****** Underfamilien Ceryloninae Billberg, 1820
******* Slekten ***Cerylon*** Latreille, 1802  – den eneste som forekommer i Norden
******** *[[Cerylon bescidicum]]* Reitter, 1911
******** *[[Cerylon californicum]]* Casey, 1890
******** *[[Cerylon castaneum]]* Say, 1827
******** *[[Cerylon conditum]]* Lawrence & Stephan, 1975
******** *[[Cerylon deplanatum]]* Gyllenhal, 1827 - finnes i Norge
******** *[[Cerylon distans]]* Lawrence & Stephan, 1975
******** *[[Cerylon fagi]]* Brisout de Barneville, 1867 - finnes i Norge
******** *[[Cerylon ferrugineum]]* Stephens, 1830 - finnes i Norge
******** *[[Cerylon hazara]]* Slipinski, 1988
******** *[[Cerylon histeroides]]* (Fabricius, 1792) - finnes i Norge
******** *[[Cerylon impressum]]* Erichson, 1845 - finnes i Norge
******** *[[Cerylon testaceum]]* Fairmaire, 1850
******** *[[Cerylon unicolor]]* (Ziegler, 1845)

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
* 
* *Cerylon ferrugineum*, fra *Atlas of the family Cerylonidae of Russia*, foto av K.V. Makarov: http://www.zin.ru/Animalia/Coleoptera/images/cerferkm.jpg
Designtenking

**Designtenking** (engelsk: *design thinking*) er en designrammeverk som består av en mengde kognitive, strategiske og praktiske metoder som brukes av designere i prosessen med design, spesielt interaksjonsdesign, og til den kunnskapen som er utviklet om hvordan folk resonnerer når de engasjerer seg i designproblemer.

## Prosess
Metoden handler om problemløsning hvor designeren skal forstå mennesker sammen med teknologi og forretning. Modellen er delt opp i tre deler som henger sammen og er grunnlaget for å utvikle produkter som skal være:

* **Attraktive**: Nyttige for brukere
* **Levedyktige**: I tråd med forretningsstrategi
* **Gjennomførbare**: Teknisk gjennomførbare

Målet med å bruke designtenking er å oppnå et resultat hvor brukerbehovet blir møtt av forretningsbehovet pakket sammen i en løsning som er teknisk gjennomførbar.

## Referanser
Jetmund Berntsen

**Jetmund Berntsen** (født 9. mars 1973) er en norsk tidligere volleyballspiller fra Åmli, som har 50 landskamper for Norges herrelandslag i volleyball.

Berntsen spilte også sandvolleyball, og tok blant annet tok bronsemedalje under Sandvolleyball-NM 1995 i Mandal, med Kåre Mol som makker.

Han har fire søsken som alle ble landslagsspillere i (sand-)volleyball; Anne Sofie, Merita, Randi Marie og Martin Berntsen.

Han er også far til og Frida og Mathias Berntsen, som begge er sandvolleyballspillere. Han var blant annet trener for datteren Frida og hennes makker Emilie Olimstad, når de representerte Norge under Sommer-OL for ungdom 2018 og vant bronsemedalje i jentenes sandvolleyballturnering.

## Referanser


## Eksterne lenker
* 
*
Ewen Bremner

**Ewen Bremner** (født 1972) er en skotsk skuespiller.

I 1997 vant han Empire Award som beste nykommer i filmen *[[Trainspotting]]*, og i 2017 vant han BAFTA Scotland Award for beste hovedrolle i oppfølgeren . Han opptrådte også i TV-serien Our Flag Means Death.

## Filmografi
* 2017 - Wonder Woman
* 2014 - 
* 2013 - Jack the Giant Slayer
* 2004 - Jorden rundt på 80 dager
* 2004 - Alien vs. Predator
* 2001 - Pearl Harbor

## Referanser


## Eksterne lenker
* 
* 
*
James Cosmo

**James Cosmo** (født 1947) er en skotsk skuespiller.

## Filmografi

* 1969: *[[Battle of Britain (film)|Battle of Britain]]*
* 1969: *[[The Virgin Soldiers (film)|The Virgin Soldiers]]*
* 1971: *Assault*
* 1972: ''På vakt mot dommedag''
* 1972: ''Young Winston''
* 1972: *Superlands Law*
* 1986: *[[Highlander]]*
* 1988: ''Stormy Monday''
* 1990: *[[Treasure Island (film, 1990)|Treasure Island]]*
* 1995: *[[Braveheart]]*
* 1996: *[[Trainspotting]]*
* 1998: ''Heldiggrisen Babe i byen''
* 2004: ''Troja''
* 2005: ''Legenden om Narnia – Løven, heksa og klesskapet''
* 2007: ''Mørkets løfte''
* 2007: ''The Last Legion''
* 2013: ''Justin og de tapre riddere''
* 2017: ''T2 Trainspotting''
* 2018: ''In Darkness''
* 2022: 

## Referanser


## Eksterne lenker
*
Teksdalsvassdraget

**Teksdalsvassdraget** er et vassdrag på Fosenhalvøya som renner fra Torsengdalen mot vest til Naustbukta ved Teksdal i Ørland kommune. Delstrekningen nedenfor Teksdalsvatnet har navnet Teksdalselva, som også er navnet på vassdragets hovedelv. Elvas nedbørfelt strekker seg inn i Indre Fosen (Høgsetelva) og Åfjord (tilløp til Laugaelva).
 
Teksdalsvatnet, Gjøljavatnet, Hildremvatnet og Laugen er regulert som magasiner for Teksdal kraftverk.

## Referanser
Medtronic MiniMed 780g

**Medtronic MiniMed 780g** er en insulinpumpe produsert av Medtronic.

Medtronic Minimed 780g er integrert med *Guardian 4* kontinuerlig vevsglukosemåler. Pumpen kan brukes i manuell modus med en forhåndsbestemt basaldose, eller i *SmartGuard*, som automatisk justerer insulintilførselen hvert femte minutt basert på målinger gjort av glukosemåleren. SmartGuard sikter mot å holde blodsukkeret mest mulig rundt et forhåndsbestemt nivå.

## Referanser


## Eksterne lenker
*
Frida Berntsen

**Frida Berntsen** (født 16. oktober 2001 i Arendal) er en norsk volleyballspiller fra Åmli, som spiller for Førde Volleyballklubb i Mizunoligaen 2022/23.

Berntsen spiller også sandvolleyball hvor hun representerer Kristiansand Sandvolleyballklubb, og har to sølvmedaljer fra norgesmesterskapet i sandvolleyball. Først NM-sølv i 2020 med Birgitte Maaseide og samme valør to år senere med Oda Steinvåg i 2022.

Hun representerte Norge under Sommer-OL for ungdom 2018 og tok bronsemedalje med makkeren Emilie Olimstad i sandvolleyballturneringen.

## Referanser


## Eksterne lenker
* 
*
Sávzajohka

**Sávzajohka** er ei elv i Utsjok kommune i Lappland i Finland. Den er ei sideelv til Cuoggá og er 12,1 kilometer lang. Elva har utspring på fjellryggen Guovžaroavvi og renner i østlig retning gjennom flere mindre innsjøer, hvorav den største er Sávzajávri. Den største sideelva, Gárdája, kommer fra nord og munner ut i Sávzajávri. Etter Sávzajávri fortsetter elva ned til samløpet med Cuoggá.

Stort sett hele nedbørfeltet ligger innenfor Kevo naturreservat, og elveløpet er omgitt av store myrer og våtmarksområder.

## Referanser
Malmö FF i 1991

## Tabell

### Mästerskapsserien

## Kamper

### [[Mästerskapsserien]]

## Spillerstatistikk

## Referanser


## Kilder
*
T2 Trainspotting

***T2 Trainspotting*** er en britisk dramafilm og svart komedie fra 2017 regissert av Danny Boyle, basert på rollefigurene fra Irvine Welsh’ romaner *Trainspotting* fra 1993 og *Porno* fra 2002. Den er en oppfølger til *[[Trainspotting]]* fra 1996, også den regissert av Danny Boyle.

Alle hovedrolleinnehaverne fra 1996-filmen gjentar sine roller i *T2 Trainspotting*, deriblant Ewan McGregor som Mark «Rent Boy» Renton.

## Handling
Nesten tjue år etter å ha stjålet mye penger fra vennene sine, og skaffet seg et nytt liv i Amsterdam, får den nå 46 år gamle Mark Renton et hjerteinfarkt på et treningsstudio. Selv om han ikke har rørt heroin på tjue år, står han nå ovenfor en midtlivskrise og depresjon. Han bestemmer seg for å reise tilbake til hjem-byen  Edinburgh. Daniel Murphy begynte igjen med heroin, etter at han ble separert fra hans kone, Gail, og mistet omsorgen for deres tenåringssønn, Fergus, som han ble far til kort tid etter at Renton reiste sin vei. Simon «Sick Boy» Williamson misbruker nå kokain, og driver en pub. Han holder også på med utpressing sammen med sin bulgarske kjæreste Veronika.

Francis Begbie soner nå en lang fengselsstraff, og angriper advokaten sin etter at dommen mot ham blir forlenget med ytterligere fem år. Renton besøker Murphy igjen, akkurat i tide for å redde ham fra et selvmordsforsøk. Han tilbyr å hjelpe ham med å overvinne avhengigheten. Men resten av gjengen hans ønsker nå hevn. Begbie stikker av fra fengsel, og vender tilbake til leiligheten som nå tilhører sin fremmedgjorte kone June. Sønnen hans Frank Jr. studerer ved college, og han tvinger sønnen til å være med på innbrudd - etter å ha latterliggjort sønnens valg om å studere, i stedet for å begå forbrytelser.

## Skuespillere
* Ewan McGregor som Renton
* Robert Carlyle som Begbie / Begbies far
* Steven Robertson som Stoddart
* Ewen Bremner som Spud
* John Kazek som Tom
* Shirley Henderson som Gail
* Scott Aitken som Farmer
* Gordon Kennedy som Tulloch
* Jonny Lee Miller som Simon
* Anjela Nedyalkova som Veronika

## Referanser
 

## Eksterne lenker
* 
*
Danascelis

***Danascelis*** er en slekt av biller som hører til familien soppmarihøner (Endomychidae). Slekten omfatter bare én kjent art.

## Utseende
Små (gjerne 2-2,5 millimeter), avlange, fint hårete, blanke, rødbrune soppmarihøner. Antennene har det tredje-ytterste (niende) leddet sterkt forstørret, nesten kuleformet, det to ytterste leddene er korte og brede. Oversiden er tett og grovt punktert. Pronotum er trapesformet, bredest foran, med en dobbelt grop ved hvert bakhjørne. Dekkvingene er noe rundede.

## Levevis
Soppmarihønene lever av sopp av ulike slag. De kan finnes på kjuker, på ulike slags sopp-fruktlegemer, under barken på døde trær, mellom råtnende plantedeler og i tilknytning til maur.

## Utbredelse
Arten er bare kjent fra Pakistan.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[soppmarihøner]]**, Endomychidae Leach, 1815
****** Underfamilien **Danascelinae** Tomaszewska, 2000
******* Slekten ***Danascelis*** Tomaszewska, 1999 - én art
******** *[[Danascelis elongata]]* Tomaszewska, 1999 - Pakistan

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Zahradník, J. og Chvála, M. 1991. *Teknologisk forlags store bok om insekter*. N.W. Damm. Om soppmarihøner, s. 314-315.
* Nettsiden *insectimages.org*, med et stort bildegalleri av soppmarihøner: https://web.archive.org/web/20070927084405/http://www.insectimages.org/browse/family.cfm?id=1547

## Eksterne lenker

*
Tony Sylvester

**Tony Sylvester** er vokalist i Turboneger, han tok over etter «Hank von Helvete» i 2011. I bandet har Tony brukt kallenavnene «Caesar Proud» og «Duke Of Nothing».

## Referanser


## Eksterne lenker
* 
* 
*
B’Tselem

**B'Tselem**  (hebraisk: בצלם, *i [Guds] bilde*) er et israelsk informasjonssenter for menneskerettigheter i de områdene som Israel har okkupert. B'Tselem ble opprettet i 1989 i Jerusalem av en gruppe akademikere, jurister, journalister og medlemmer av Knesset.

Organisasjonen har publisert et hundretalls rapporter om blant annet skytinger med døden til følge, tortur, ekspropriering av land, diskriminering, fengslinger, husrivninger og vold utført av jødiske bosettere og av den israelske armé.

## Publikasjoner (utvalg)
* 2000: *Thirsty for a Solution: The Water Shortage in the Occupied Territories and its Solution in the Final Status Agreement* 
* 2002: *Land Grab: Israel's Settlement Policy in the West Bank* 
* 2003: *Medical Personnel Harmed: The Delay, Abuse and Humiliation of Medical Personnel by Israeli Security Forces* 
* 2007: *The Gaza Strip: One Big Prison* 
* 2020: *This is Jerusalem: Violence and Dispossession in [[al-‘Esawiyah]]* 
* 2022: *Not a "vibrant democracy". This is apartheid.* 

## Referanser

## Eksterne lenker
* 
*
Helleristningene på Foss

**Helleristningene på Foss** er et større område med bergkunst fra bronsealderen i Horg i Melhus, Trøndelag. Siden 1950-årene er det funnet bergkunst på 55 ulike steder ved Foss i Melhus. Helleristningene ligger i terrasselandskapet på østsiden av Gauldalen.

## Området i dag
Feltet inngår i Trøndelag fylkeskommunes formidlingsprosjekt Bergkunstreisen. Seks av feltene/enhetene på Foss er tilrettelagt for besøk gjennom Bergkunstreisen:
* Horg Bygdatun (tidligere *Foss XI*) – flyttet løsblokk med båtfigur. 
* Grubba (*Foss VI*) – flyttet løsblokk med skålgroper og slipespor. 
* Oppistumoen (*Foss XXXVII*) – løsblokk med bergkunst. 
* Grasmyrkloppa (*Foss XVIII*) – lite gravfelt; bergkunst formidlet gjennom infotavle.
* Innlegget (*Foss IX*) – større bergkunstfelt. 
* Tømmeregga (*Foss II*) – løsblokk i utmarksgrense. 

## Referanser


## Litteratur
* . Særtrykk fra fylkesbindet av *Norges bebyggelse*.
* 
* 

## Eksterne lenker
* 
*
Tel Arza

**Tel Arza** () er et haredi-nabolag i det nordlige Jerusalem. Det grenser til Ezrat Torah i vest, Shikun Chabad i sør,  Bukharim Quarter sør, og Sanhedria i nord.

Tel Arzable etablert i 1931, som del av den gamle Yishuvs ekspansjon da de kom til hektene etter de palestinske opptøyer i 1929.

Navnet er fra Mishna, der det beskrives et sted der jøder ble myrdet.

## Referanser
Symbiotes

***Symbiotes*** er en slekt av biller som er beslektet med familien soppmarihøner (Endomychidae). Soppmarihønene lever, som navnet tyder på, på ulike slags sopp, for eksempel røyksopp og kjuker.

## Utseende
Små, gjerne bredt ovale, rødbrune soppmarihøner.

## Levevis
Soppmarihønene lever av sopp av ulike slag. De kan finnes på kjuker, på ulike slags sopp-fruktlegemer, under barken på døde trær, mellom råtnende plantedeler og i tilknytning til maur.

## Utbredelse
Slekten er utbredt i Europa og Nord-Amerika.

## Systematisk inndeling
Inntil nylig ble familien plassert som en underfamilie av Endomychidae.

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** familien **[[Anamorphidae]]** Strohecker, 1953
****** Slekten ***Symbiotes*** L. Redtenbacher, 1847
******* *[[Symbiotes armatus]]* Reitter, 1881
******* †*[[Symbiotes borussiaeorientalis]]* Alekseev & Tomaszewska, 2018
******* *[[Symbiotes duryi]]* Blatchley, 1910
******* *[[Symbiotes gibberosus]]* (Lucas, 1849)
******* *[[Symbiotes impressus]]* Dury, 1912
******* *[[Symbiotes latus]]* Redtenbacher, 1847

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Zahradník, J. og Chvála, M. 1991. *Teknologisk forlags store bok om insekter*. N.W. Damm. Om soppmarihøner, s. 314-315.
* Nettsiden *insectimages.org*, med et stort bildegalleri av soppmarihøner: https://web.archive.org/web/20070927084405/http://www.insectimages.org/browse/family.cfm?id=1547

## Eksterne lenker
*
Sanhedria

**Sanhedria** () er et nabolag nord i Jerusalem.  Det ligger øst for Golda Meir Street, inntil Ramat Eshkol, Shmuel HaNavi, Maalot Dafna og Sanhedria Cemetery.

## Historie

Sanhedria har navnet sitt fra Sanhedringravene, et underjordisk kompleks av rock-cut tombs som ble til under det første århundre, og antas å ha vært gravstedene fpr medlemmer av Sanhedrin.

Frem til 1967 var Sanhedria et nabolag ved grensen til Jordan, og det var dominert av jødiske privat eide jordbrukseiendommer. Etter Seksdagerskrigen ble det bygd flere bolighus, og det tilkom religiøse jøder som var tiltrukket av nærheten til Gamlebyen i Jerusalem med Klagemuren, som nå var blitt tilgjengelig for dem (to kilometer unna). Mange institusjoner etablerte seg i nabolaget.

Frem til 1980-årene var nabolaget bebodd av både harediske, nasjonalreligiøse og sekulære jødiske familier. Med siden ble harediene helt dominerende, og kom fra subgruppene *[[Ḥasidisk jødedom|hasidim]]*,  litauiske jøder (27%) og *[[Sefardiske jøder|sephardim]]*.

## Referanser
Greek Colony

**Greek Colony** (, *HaMoshava HaYevanit*) er et nabolag i Jerusalem som grenser til German Colony og Katamon.

## Historie

Området ble ervervet av velstående gresk-ortodokse grekere tidlig på 1900-tallet. Arkimandritt Euthymios (Ευθύμιος) fra Gravkirken oppfordret sine greske trosfeller til å etablere et nabolag utenfor Gamlebyen i Jerusalem, der Det kristne kvarter var blitt overfylt. Arkitekten Spyro Houris tegnet de første tyve hjemmene og et naboskapssenter før utbruddet av første verdenskrig. De fleste gresk-ortodokse beboere flyktet i 1948. Etter krigen ble det i hast bygget leilighetskomplekser for det store antall immigrerende jøder fra Jemen og Marokko.

På 2000-tallet gjennomgikk området en forvandling til å bli et av Jerusalems mest kostbare.

Det greske konsulat i Jerusalem ligger i Greek Colony, ved krysset Rachel Imeinu / Tel Chai.

## Referanser


## Eksterne lenker
*
Nikenike Vurobaravu

**Nikenike Vurobaravu** (født 3. desember 1951) er en vanuatisk diplomat og politiker som har vært Vanuatus president siden 23. juli 2022. Han ble valgt i den åttende avstemningsrunden i valgkollegiet. Han tilhører partiet *Vanua'aku Pati* (Mitt land-partiet), et sentrum-venstre (sosialdemokratisk) parti som ble stiftet i 1971.

## Biografi
Han har bachelorgrad ved University of the South Pacific (USP) i Fiji fra 1977 og mastergrad i diplomatiske studier ved University of Westminster i Storbritannia fra 1993.

Han har arbeidet som koordinator av et reformprogram for Vanuatu i Den asiatiske utviklingsbanken, og han var politisk rådgiver ved statsministerens kontor fra 2008 til 2010. I februar 2014 ble han utnevnt til Vanuatus høykommisær til Fiji, men han ble tilbakekalt i 2015. Den 12. oktober 2017 ble han igjen, av daværende president Tallis Obed Moses, utnevnt til høykommisær.

## Presidentperioden
Det måtte åtte avstemninger til i valgkommisjonen før Vurobaravu fikk det nødvendige to tredjedels flertall for å bli valgt som president i 2022. Valgseieren kom etter at Vurobaravu hadde forhandlet med ni medlemmer av den tidligere statsminister Charlot Salwais koalisjonsparti og gjennom det fikk de avgjørende stemmene.

Den 18. august 2022 oppløste Vurobaravu parlamentet midtveis i perioden etter anmodning fra statsminister Bob Loughman. Han ønsket dette for å unngå et mistillitsforslag i parlamentet. Oppløsningen møtte sterk motstand blant opposisjonen, og opposisjonslederen Ralph Regenvanu kunngjorde at de ville ta beslutningen til retten.

Ifølge konstitusjonen skal nyvalg holdes innen 60 dager. Valget ble avholdt 13. oktober 2022. De nyvalgte 52 parlamentsmedlemmene representerer 18 ulike partier (pluss en uavhengig). Regjeringsforhandlingene resulterte i at Ishmael Kalsakau fra Union of Moderate Parties ble valgt til ny statsminister etter Loughman.

## Referanser
Tom Lewis

**Tom Lewis** kan sikte til: 
* Tom Lewis (golfspiller), engelsk golfspiller (f. 1991)
* Tom Lewis (amerikansk skuespiller), amerikansk skuespiller (f. 1867)
* Tom Lewis (britisk skuespiller), britisk skuespiller (f. 1995)
Seoule Simeon

**Seoule Simeon** (født 10. oktober 1970) er en vanuatisk politiker som fra 19. september 2019 til 20. mars 2020 var parlamentspresident i Vanuatu. Han var fungerende president i landet fra 6. til 23. juli 2022.

## Biografi
Simeon tilhører den fransktalende minoriteten i landet. Han har ti års skolegang på Louis-Antoine de Bougainville skole, men har ingen høyere utdanning. Ved parlamentsvalget i 2016 ble han innvalgt for Union for Moderate Parties (det konservative partiet for fransktalende) fra valgdistriktet Épi Island i Shefa-provinsen i Vanuatu. Fra 26. november 2016 til 6. september 2019 var han ungdoms- og idrettsminister i regjeringen til Charlot Salwai. Han gikk ut av regjeringen da han ble valgt til parlamentspresident.

Ved parlamentsvalget i 2020 ble Simeon gjenvalgt, denne gang for partiet Reunification Movement for Change (RMC). Han ble utnevnt til utdanningsminister i regjeringen til statsminister Bob Loughman. I november 2020 gikk han ut av partiet RMC og tok plass blant opposisjonen i parlamentet.

## Referanser


## Eksterne lenker
*
Ayelet Shaked

**Ayelet Shaked** (født 7. mai 1976 i Tel Aviv i Israel) er en israelsk tidligere politiker, aktivist og dataingeniør. 

Hun trakk seg fra politikken etter at Yamina-alliansen – et parti som ble startet i 2019 av Naftali Bennett og som hun selv ledet – led et så stort valgnederlag i 2022 at den ikke fikk noen seter i Knesset. Deretter gikk hun inn i en stillng som direktør for eiendomsselskapet Kardan Real Estate Group. 

Hun var folkevalgt til Knesset for partiet Det jødiske hjem fra 2013 til 2018; deretter skiftet hun parti. Hun var justisminister fra 2015 til 2019, og innenriksminister fra 2021 til 2022.

Shaked ble regnet som en av Israels mest aktive og innflytelserike parlamentarikere. En av årsakene til denne statusen er at hun var med på å foreslå og drive gjennom en lov som tvinger ikkestatlige organisasjoner til å redegjøre for donasjoner som kommer fra utlandet, en omfattende lov mot terrorisme, et lovforslag som begrenser Høyesteretts makt samt en lov som tydeliggjør at Israel er det jødiske folks nasjonalstat.

## Referanser
Vardal prestegjeld

**Vardal prestegjeld** var et prestegjeld tilhørende Toten prosti i Hamar bispedømme i Den norske kirke. Det omfattet Vardal kommune i Oppland fylke, og hovedkirken var Vardal kirke.

Vardal prestegjeld og dets sogn er nå en del av Gjøvik kirkelige fellesråd underlagt Toten prosti.

## Historikk

*Vardalr sókn* (norrønt) har sin opprinnelse fra kristningen av landet.

### Prestegjeldet

Vardal prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Povel Huitfeldts Stiftsbok fra 1574-77 omtales følgende kirker i *Wardall Sogenn*:
* Wardal Hoffuitt Kircke
* Hundall/Honne Annex
* Brodstadt Annex

Det er oppført i Skattematrikkelen 1647 som *Wahrdals prestegield* i Hadeland og Waldris fougderie.

### Nyere tid

Vardal prestegjeld dannet grunnlaget for Vardal formannskapsdistrikt opprettet i 1837.

Gjøvik by ble fraskilt Vardal prestegjeld med virkning fra 1. oktober 1940, samtidig med opprettelsen av Gjøvik prestegjeld.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Vardal
* Hunn
* Bråstad

## Referanser
Ishmael Kalsakau

**Alatoi Ishmael Kalsakau** er vanuatisk politiker som har vært statsminister i Vanuatu siden 4. november 2022. Han er også leder for partiet *Union of Moderate Parties*.

## Politisk karriere
I 2005 ble Kalsakau juridisk rådgiver i MCA Vanuatu, den vanuatiske grenen av det USA-ledede økonomiske bistandsprogrammet Millennium Challenge Corporation. Kalsakau var senere riksadvokat i Vanuatu, men trakk seg fra denne stillingen for å stille som kandidat til parlamentsvalget i 2012. Da han tapte valget returnerte han til stillingen som riksadvokat, noe som førte til kritikk fra blant andre Transparency International. Etter valget kom han med påstander om at tre av statsrådene hadde vært involvert i valgfusk og kjøp av stemmer. I 2014 ble Kalsakau på nytt oppnevnt til riksadvokat.

Ved parlamentsvalget i januar 2016 ble Kalsakau innvalgt og han ble valgt til leder for opposisjonen i februar.

Kalsakau ble gjenvagt til parlamentet i 2020.Den 18. august 2022 oppløste den nyvalgte presidenten Nikenike Vurobaravu parlamentet midtveis i perioden etter anmodning fra statsminister Bob Loughman. Loughman ønsket dette for å unngå et mistillitsforslag i parlamentet. Oppløsningen møtte sterk motstand blant opposisjonen, og opposisjonslederen Ralph Regenvanu kunngjorde at de ville ta beslutningen til retten.

Ifølge konstitusjonen skal nyvalg holdes innen 60 dager. Valget ble avholdt 13. oktober 2022. De nyvalgte 52 parlamentsmedlemmene representerer 18 ulike partier (pluss en uavhengig). Regjeringsforhandlingene resulterte i at Ishmael Kalsakau ble valgt til ny statsminister etter Loughman. Han tiltrådte som statsminister 4. november 2022.

## Familie
To av hans brødre, Ephraim Kasakau og Joshua Kalasakau ble også innvalgt til parlamentet ved valget i 2016. Hans far, George Kalsakau, deltok i forhandlingene med Frankrike og Storbritannia om Vanuatus uavhengighet i 1980.

## Referanser


## Eksterne lenker
*
3. Liga 2022–2023

**[[3. Liga (DFB)|3. Liga]] 2022–2023** var det tredje øverste nivået i fotball for menn i Tyskland sesongen 2022–2023.

## Endringer
Følgende lag har byttet divisjon siden sesongen 2021–22:

### Til 3. Liga
**Rykket ned fra [[2. Bundesliga 2021–2022|2. Bundesliga]]**
* 
* 
* 

**Rykket opp fra [[Regionalliga 2021–2022|Regionalliga]]**
*  
* 
* 
* 

### Fra 3. Liga
**Rykket opp til [[2. Bundesliga 2022–2023|2. Bundesliga]]**
*  
*  
* 

**Rykket ned til [[Regionalliga 2022–2023|Regionalliga]]**
* Havelse
* 
* Viktoria Berlin
* 

## Klubbinfo

1 SpVgg Bayreuth vil i første omgang spille hjemmekampene sine på Steigerwaldstadion siden deres hjemmestadion, Hans-Walter-Wild-Stadion, foreløpig mangler flomlys. Klubben har som mål å fikse dette innen starten av sesongen.

2 VfB Oldenburg vil i første omgang spille sine hjemmekamper om kvelden og vinteren på Heinz von Heiden-Arena siden deres hjemmestadion, Marschweg-Stadion, foreløpig mangler flomlys og en oppvarmet bane og er bundet til støyreguleringsbestemmelser for kamper etter 18:30. Klubben har som mål å fikse disse problemene og flytte tilbake til Oldenburg så snart som mulig.

3 SC Verl vil spille hjemmekampene sine på Home Delue Arena siden hjemmestadion, Sportclub Arena i Verl, ikke oppfylte 3. Liga-standeren.

## Tabell

## Resultattabell

## Referanser


## Eksterne lenker
*
Filosofiåret 1372

**Filosofiåret 1372** er en oversikt over hendelser, utgivelser og personer med tilknytning til filosofi i 1372.

## Fødsler

|-
|ca. 1369-1372 || ||  || Jan Hus || bøhmisk || før-protestantisk kristen tenker og reformator ||align=center|42-46 ||align=center| || 
|}


Jan_hus_1.jpg|Jan Hus(ca. (1369–1372)–1415)


## Referanser
28. serierunde i Bundesliga 2021/22

**28. runde i [[Bundesliga 2021–2022]]** startet med  &ndash;  fredag 1. april 2022, hoveddelen av kampene ble spilt lørdag 2. april mens runden ble avsluttet med  &ndash;  søndag 3. april.










## Kampfakta
**Fredag 1. april**

**Lørdag 2. april**

**Søndag 3. april**

## Referanser
Det jødiske hjem

**Det jødiske hjem** () er et politisk parti i Israel, opprettet i november 2008 av politikere tilhørende den tidligere borgerlige valgkoalisjonen Halkhud HaLeumi - Mafdal. Første partileder var rabbi Daniel Hershkovitz, i november 2012 etterfulgt av Naftali Bennett.

## Historie
*Det jødiske hjem* ble dannet ved et samarbeide mellom tre mindre høyrepartier: Mafdal, Moledet og Tkuma. De to sistnevnte hoppet imidlertid av, og i prinsipp gjenstod det da kun valgbare kandidater fra det nasjonalreligiøse partiet *Mafdal* ved parlamentsvalget den 10. februar 2009. *Det jødiske hjem* fikk 3 % av stemmene, tre mandat i Knesset og fikk også plass i Benjamin Netanyahus regjering, der partilederen Daniel Hershkowitz ble minister med ansvar for vitenskap, teknologi og romfartsspørsmål. 

I november 2012 ble Naftali Bennett valgt til ny partileder. Han klarte å få *Tkuma* og noen kandidater fra *Moledet* til igjen å slutte seg til partiet før valgene i 2013 der *Det jødiske hjem* ble fjerde største parti med 9,12 % av stemmene og 12 mandater i Knesset. 

Ved Knesset-valget i 2015 gikk partiet tilbake, fikk 6,41 % av stemmene og mistet fire plasser i Knesset. Partiet fikk tre ministre i Netanyahus nye regjering: partilederen Naftali Bennett ble undervisningssminister, visepartilederen Ayelet Shaked justisminister, og Uri Ariel landsbruksminister. I desember 2018 meddelte de to førstnevnte at de forlot *Det jødiske hjem* for å danne det nye partiet Nye Høyre.

## Politisk plattform
*Det jødiske hjem* motsetter seg en selvstendig palestinsk stat, vil ha flere israelske bosetninger og annektere storparten av Vestbredden.

Økonomisk vil partiet bryte opp statlige monopoler og begrense fagforeningers innflytelse i arbeidssmarkedet.

## Referanser


## Kilder
*Anna Wester 11. februar 2009

## Eksterne lenker
* 
*
Gil

**Gil** kan sikte til:
* Gil (fornavn)
* Gil (etternavn)
* Gil (israelsk parti) - israelsk politisk parti
Nye Høyre (Israel)

**Nye Høyre** () er et høyrenasjonalistisk parti i Israel, opprettet i desember 2018 av avhoppere fra partiet Det jødiske hjem.

Ved en pressekonferanse den 29. desember 2018 meddelte to israelske ministre, undervisningsminiter Naftali Bennett og justisminister Ayelet Shaked, at de forlot *Det jødiske hjem*, det parti som de hadde vært partileder respektivt visepartileder for, for å stille opp med et nytt parti i det valg som Knesset samme uke utlyste for april 2019.

Parlamentsmedlemmer for *Det jødiske hjem*, Shuli Mualem og journalisten Caroline Glick, tilsluttet seg kort etter det nydannede partiet.

Ved Knessetvalget 9. april 2019 fikk partiet 3,22 % av stemmene, litt for lite til å nå sperregrensen på 3,25 %, og ble dermed ikke representert i parlamentet. 

Den 29. juli 2019 ble partiet enig med Ihud Miflagot HaYamin (Høyrepartiunionen) om felles tiltreden ved de bebudede nyvalgene i september 2019. Valgforbundet, kalt Yamina, ble ledet av Ajelet Shaked. Etter valgene ble valgalliansen igjen oppløst.

## Referanser


## Eksterne lenker
* 
*
Caroline Glick

**Caroline Glick** (født i 1969 i Houston i Texas i USA) er en amerikanskfødt israelsk tidligere offiser, så journalist, avisredaktør og forfatter. 

## Biografi
Hun vokste opp i et jødisk hjem i Chicago. Hun tok utdannelse ved Columbia College, Columbia University, med avslutning i 1991 i politologi. Ti år etter var hun atter på skolebenten i USA og tok mastergrad i samme emneområde. 

I 1991 emigrerte hun til Israel og tilsluttet seg i august samme år de israelske væpnede styrker. Den første intifadaen brøt ut året etter. Etter undertegnelsen av Oslo-avtalen var hun koordinator av forhandlinger med Den palestinske selvstyremyndigheten. Hun hadde graden kaptein ved endt tjeneste i forsvaret. 

Etter demobiliseringen var hun i ett års tid assistent til generaldirektøren for *Israel Antiquities Authority*. Så ble hun rådgiver for utenrikspolitikk til statsminister Benjamin Netanyahu årene 1997-1998. 

Hun skriver for Makor Rishon og er redaktør for *[[The Jerusalem Post]]*. Hun er blant annet kjent for boken *The Israeli Solution: A One-State Plan for Peace in the Middle East*, der hun foreslår en enstatsløsning for Israel/Palestina.

## Bibliografi
* Yahav, David; Amit-Kohntitle, Uzi (1993). Edited and wrote several chapters. *Israel, the Intifada and the Rule of Law*.  Israel Ministry of Defense Publications. .
* Gaffney Jr., Frank J.; et al. (2005). Contributions to "Part IV: Waging the 'War of Ideas'".  *War Footing: 10 Steps America Must Take to Prevail in the War for the Free World*. Naval Institute Press. 
* Glick, Caroline (2008). *Shackled Warrior. Israel and the Global Jihad*. Gefen Publishing House. 
* Glick, Caroline (2014). "The Israeli Solution: A One-State Plan for Peace in the Middle East." Crown Forum. 

## Referanser


## Eksterne lenker
* 
* 
* 
* 
*  Why the Jews? Caroline Glick holder tale i november 2013
Cicendia

* heisøte (*C.&nbsp;filiformis*)
* *[[Cicendia quadrangularis]]*

***Cicendia*** er ei planteslekt i søterotfamilien.

Artene er ettårige urter med opprett, grønn stengel. Bladene danner en liten rosett ved basis, og stengelbladene er motsatte og sittende. De firetallige blomstene sitter enkeltvis på en lang stilk. Frukten er en tokamret kapsel. 

Slekta omfatter bare to arter. Heisøte (*Cicendia filiformis*) vokser i Europa og middelhavsområdet, og *[[Cicendia quadrangularis]]* er utbredt i vestlige USA og i deler av Sør-Amerika.

## Litteratur
* 
* 
* 

## Eksterne lenker
*
Sávzajávri

**Sávzajávri** (nordsamisk) er en innsjø i Utsjok kommune i Finland. Den er en del av Utsjokivassdraget. Elva Sávzajohka kommer inn fra vest og renner ut mot øst. Innsjøens største tilløp er elva Gárdája, som kommer inn fra nord.

## Referanser
Gárdája

**Gárdája** er ei elv i Utsjok kommune i Lappland i Finland. Den er ei sideelv til Sávzajohka, og er 9,9 kilometer lang. Elva har utspring fra et tjern på høydedraget Fállát og renner mot sørvest til munningen i Sávzajávri.

## Referanser
Heisøte

**Heisøte** (*Cicendia filiformis*) er en ettårig urt i søterotfamilien.

Den er en lav og spinkel plante som vanligvis er mellom 3,5–15 cm høy. Stengelen er opprett og lite forgrenet. Bladene er linjeformede og sitter i en liten rosett ved basis og motsatt langs stengelen. Blomstene sitter enkeltvis på en 2–12 cm lang stilk. De er gule med fire kronfliker.

*Cicendia filiformis* er utbredt i Vest- og Sør-Europa nordover til Irland, Storbritannia, Nederland og Tyskland. Den finnes også i Nord-Afrika, Anatolia, Syria og Libanon. Arten er utdødd i Danmark og innført til Tasmania. Planten vokser på fuktig sand og torv, ofte nært havet.

## Litteratur
* 
* 
* 
* 
* 

## Eksterne lenker
*
Brudens far (1950)

**Brudens far**  (orig. *Father of the Bride*) er en amerikansk komediefilm fra 1950 regissert av Vincente Minnelli. Med Spencer Tracy, Joan Bennett, Elizabeth Taylor, Don Taylor, Billie Burke og Leo G. Carroll. Filmen hadde svensk premiere 13. november 1950.

## Handling
Etter bryllupet til datteren Kay (spilt av Elizabeth Taylor) begynner den vellykkede advokaten Stanley T. Banks å tenke tilbake på tre måneder tidligere, når han først fikk vite om Kays forlovelse med Buckley Dunstan. Ved familiens middagsbord kunngjør Kay at hun er forelsket i Buckley, og at hun allerede har akseptert frieriet hans. Stanley føler seg urolig, men datteren hans er voksen og bryllupet er uunngåelig. Mens Ellie, moren til Kay, umiddelbart begynner å forberede seg til bryllupet, ligger Stanley våken om natten og frykter det verste for datteren deres.

Stanleys bekymringer om ekteskapet gjør Ellie til slutt engstelig, og hun insisterer på at Kay introduserer dem for Buckleys foreldre. Kay kaller tradisjonen «gammeldags» men han arrangerer likevel et møt mellom foreldrene deres. Det første møte med Doris og Herbert, Buckleys foreldre, får en vanskelig start. Men dette går snart fra vondt til verre når Stanley drikker alt for mye alkohol, og sovner i den velstående Dunstan-familiens stue. Det blir forventet at Stanley skal betale for det ekstravagante bryllupet, men han har ikke råd til å betale for mer enn 150 gjester.

Oppgaven med å kutte ned gjestelisten viser seg imidlertid å være alt for vanskelig, og Stanley samtykker motvillig til en mottakelse med 250 personer. Planene for et overdådig bryllup fortsetter, frem til Buckley forteller Kay at han ønsker å ta henne med på en fisketur i Nova Scotia som bryllupsreise. Kay reagerer på kunngjøringen med sjokk og avbryter hele bryllupet, men hun og Buckley forsones kort tid senere.

## Skuespillere
* Spencer Tracy som Stanley T. Banks
* Joan Bennett som Ellie Banks
* Elizabeth Taylor som Kay Banks
* Don Taylor som Buckley Dunstan
* Billie Burke som Doris Dunstan
* Moroni Olsen som Herbert Dunstan
* Marietta Canty som Delilah
* Russ Tamblyn som Tommy Banks
* Tom Irish som Ben Banks
* Paul Harvey som pastor Galsworthy
* Leo G. Carroll som Mr. Massoula
* Melville Cooper som Mr. Tringle

## Referanser


## Eksterne lenker
*
Makor Rishon

***Makor Rishon*** (hebraisk: מָקוֹר רִאשׁוֹן , = *Førstehåndskilden*) er en høyresionistisk israelsk dagsavis orientert etter konservative, nasjonalistiske og religiøse verdier. Den er utgitt i Tel Aviv; de fleste av leserne er abonnenter. I løpet av uken publiseres *Makor Rishon* i tabloidformat. Shabbat-utgaven, utgitt på fredag ettermiddag, er *broadsheet*.

Redaktøren er Amnon Lord, en israelsk forfatter og journalist som begynte sin karriere som en engasjert aktivist med Peace Now. Lord endret standpunkt etter Oslo-avtalen, som han skulle se på som en fiasko på grunn av den palestinske selvstyremyndigheten, som han sier nekter å anerkjenne Israel som nasjonalstaten for det jødiske folk. Den redaksjonelle linje har utviklet seg tilsvarende, og vendt seg til økende suverenisme.

Shabbat-utgaven har syv bilag: økonomi, kultur, ungdom, litteratur, jødisk liv, sport og politikk.

## Eksterne lenker
*
Sirnesmoen holdeplass

**Sirnesmoen holdeplass** på Flekkefjordbanen åpnet i 1944, og banen ble nedlagt fra nyttår 1991. Holdeplassens leskur har blitt vedlikeholdt etter nedleggelsen. Etter nedleggelsen foregår dresinsykling forbi den nedlagte holdeplassen.

Det var en dødsulykke på en planovergang ved holdeplassen i 1986.

## Referanser


## Litteratur
* 
* 

## Eksterne lenker
*
Bakkekleivi holdeplass

**Bakkekleivi holdeplass** på Flekkefjordbanen åpnet 4. november 1946 under navnet Kleivtunnel. Navnet ble endret til Bakkekleivi i 1947. Trafikken på banen ble nedlagt 1. januar 1991. Holdeplassen har en kort treplattform med leskur.

Holdeplassen er like øst for Bakkekleivi tunnel. Etter banens nedleggelse har det vært mulig å sykle med dresin mellom Flekkefjord og Bakkekleivi, og en sperring hindrer videre sykling mot Sira stasjon.

## Referanser


## Litteratur
* 
* 

## Eksterne lenker
Lavoll holdeplass

**Lavold holdeplass** på Flekkefjordbanen åpnet15. mai 1934 ved 9,59 km. Fra 11. november 1945 var posisjonen 9,63 km, og navnet ble skrevet Lavoll fra 1951. Trafikken  på banen ble nedlagt ved nyttår 1991. 

Holdeplassen har en treplattform som er delvis satt i stand, og et leskur som vedlikeholdes etter nedleggelsen. Det foregår dresinsykling forbi den nedlagte holdeplassen.

## Referanser


## Litteratur
* 
* 
* 

## Eksterne lenker
Baruch College

**Bernard M. Baruch College** er en offentlig skole for høyere utdanning tilknyttet City University of New York. Skolen ligger på Manhattan og hadde i 2022 ca 19500 studenter fra 168 land. Skolen er oppkalt etter Bernard M. Baruch, en elev som gikk ut i 1889 og ble finansmann og rådgiver for to presidenter. Skolen har tre avdelinger Zicklin School of Business, the Weissman School of Arts and Sciences og the Marxe School of Public and International Affairs.

## Historie
Skolen var en del av The Free Academy som ble grunnlagt i 1847, og i 1919 ble den delen som siden ble Baruch skilt ut som City College School of Business and Civic Administration. I 1928 fikk skolen et nytt bygg, og i 1930 åpnet skolen for kvinner. I 1953 ble skolen oppkalt etter Bernard M. Baruch (Baruch School of Business) og i 1968 ble skolen selvstendig som Baruch College. 

I 2015 ble skolen vurdert som den utdanningsinstitusjonen som bidro mest til sosial utjevning i USA.  Skolen anses som en av de beste i USA i forhold til prisen man må betale for å gå der. 

## Kjente elever
Internasjonalt kjente personer som Ralph Lauren og Jennifer Lopez har studert ved Baruch. Kongressmann George Santos løy om at han studerte der og fikk stipend for å spille volleyball.

## Referanser
Exaculum pusillum

***Exaculum pusillum*** er en ettårig urt i søterotfamilien. Den er den eneste arten i slekta *Exaculum*.

Den er vanligvis mellom 3–15 cm høy. Stengelen er opprett og sterkt forgrenet helt ned til grunnen. Bladene er linje- til lansettformede, sittende og motsatte. Blomstene sitter enkeltvis og er rosa eller kremhvite med fire, eller en sjelden gang fem, kronfliker og lange begerfliker. Frukten er en smal kapsel.

Planten vokser i fuktig eng og sand. *Exaculum pusillum* er utbredt i Vest-Europa og det vestlige middelhavsområdet nordover til kanaløya Guernsey, Nederland og vestlige og sentrale Frankrike, østover til Italia og sørover til Nordvest-Afrika.

## Litteratur
* 
* 
* 
* 
* 
* 

## Eksterne lenker
*
Drangeid holdeplass

**Drangeid holdeplass** på Flekkefjordbanen åpnet 4. juni 1933, og banen ble nedlagt ved nyttår 1991.

Leskuret er vedlikeholdt etter nedleggelsen. Det foregår dresinsykling forbi den nedlagte holdeplassen.

## Referanser


## Litteratur
* 
* 

## Eksterne lenker
Christian Führer

**Christian Friedrich Ernst Führer** (1943–2014) var en tysk evangelisk-luthersk prest. Han var fra 13. oktober 1980 prest i Nikolaikirken i Leipzig og ble kjent for sin innsats for den fredelige revolusjon i DDR i 1989.
## Liv og virke
Führer var sønn av en prest, og studerte teologi i Leipzig fra 1961 til 1966. Fra 1980 var han prest i Nicolaikirken i Leipzig. I Leipzig etablerte han sammen med andre evangeliske menigheter et «Fredens tiår» («Friedensdekade») under mottoet «Skaffe fred uten våpen» («Frieden schaffen ohne Waffen»). I denne forbindelse bidro han til etableringen av de såkalte fredsbønnene i Leipzig. 

Fra og med 1987 ble fredsbønnene stadig mer politiske. Führer holdt åpen kirke, men reserverte seg likevel mot opposisjonelle grupper. Han ville unngå å bli sanksjonert av myndighetene. Tidlig i 1989 ble virksomheten i Nikolaikirken likevel gjenstand for stadig mer oppmerksomhet fra myndighetene. Fredsbønnene utviklet seg videre til de såkalte mandagsdemonstrasjonene.

Führer ble med dette også en av kreftene bak revolusjonen i 1989 (Murens fall). Denne førte videre til Tysklands gjenforening. Han bidro vesentlig til at masseprotestene forløp fredelig.

Fredsbønnene hadde etablert et sted for politisk- og samfunnsmessig dialog. Etter Tysklands gjenforening fortsatte disse diskusjonene. Da dreide de seg gjerne om andre temaer, blant annet arbeidsledighet. 

Führer regnes av Stiftung Orte der deutschen Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.

## Se også

* Det tyske demokratiets pionerer.

## Referanser
Yariv Levin

**Yariv Gideon Levin** (יריב גדעון לוין, født 22. juni 1969 i Jerusalem) er en israelsk advokat og politiker tilhørende partiet Likud.

## Liv og virke
Levin studerte rettsvitenskap ved Det hebraiske universitet i Jerusalem. Etterpå ble han advokat. 

Fra 2009 har han sittet i det israelske parlament Knesset. Han fremla med andre parlamentarikere et 16-punkts lovforslag som dannet basis for Nasjonalstatsloven som ble vedtatt i 2018. I 2015 var Levin minister for offentlig sikkerhet, fra 2015 til 2020 minister for turisme, og fra 2018 til 2019 innvandringsminister. 

Som turismeminister gikk han inn for byggingen av en 1,4 kilometer lang taubane tvers gjennom Jerusalem, fra vest i byen og til Klagemuren. 

Fra 17. mai 2020 til 13. juni 2021 var han parlamentspresident for Knesset, etterfølgende etter Benny Gantz. Han ble avløst av Mickey Levy.

Den 29. desember 2022 ble Levin med i Netanyahus 6. regjeringskabinett.

Levin er gift og bor med familien i Modi’in. Han behersker arabisk flytende.

## Referanser


## Eksterne lenker
* Knesset: Yariv Levin
Aryeh Deri

**Aryeh Makhlouf Deri** (født 1959) er en israelsk politiker. Han er leder for det jødiske ultraortodokse politiske partiet Shas, som han selv var med på å etablere.

## Liv og virke
### Fra Marokko til Israel
Deris familie innvandret i 1968 til Israel og bosatte seg i Bat Yam. Han var først til skole i Chadera, og senere i Jerusalem i en ultraortodoks yeshiva. Den forlot han imidlertid i 1980-årene, for å vie seg til politikken.

Hans storebror, Yehuda Deri, ble rabbiner i Be'er Sheva, og mmedlem av *Chief Rabbinate Council*. En annen brir, Shlomo, ble advokat.

### Politiker, frem til 1999
Deri var medlem av Knesset fra 1992 til 1999.

### Politiker etter fengsel og karantene, fra 2009
Etter å ha sonet en mangeårig fengselsstraff (Deri ble i september 2000 dømt til fire års soning for korrupsjon, bedrageri og embedsmisbruk, satt til juli 2002 i 22 måneder i Maasiyahu-fengselet, og var deretter i syv år forbudt å påta seg offentlige embeder), vendte Aryeh Deri tilbake til politikken i  2009 og satt fra 5. februar 2013 atter i Knesset for partiet *Shas*. 

I mai 2015 ble Deri næringsminister og så var han minister for utvikling av Galilea og Negev. Fra januar 2016 var han dessuten innenriksminister.
	
Da avisene meldte at Yair Netanjahu (sønn av statsminister Benjamin Netanjahu) var forelsket i/sammen med  en ikkejødisk norsk kvinne, kommenterte han: *«Ve oss dersom det er sant».*
	
Etter en nesten tre års lang undersøkelse i samarbeide med skattemyndighetene anbefalte politiet i november 2018 overfor statsadvokatens kontor at det skulle reises anklage om bedrageri og underslag mot ham.
	
Etter massepanikken på Har Meron i 2021 som kostet 45 mennesker livet, kom det for dagen at Deri hadde gått inn for at alle tilreisende troende måtte gis adgang, til tross for at man visste at stedet ikke var egnet for å motta det ventede antall på inntil 100.000.

I desember 2021 ble det reist anklage mot Aryeh Deri for blant annet skatteunndragelse. Etter forhandlinger ble det til at Deri måtte trekke seg fra Knesset og betale en betydelig bot. Etter at Deri så gjorde, frafalt man krav om fengselsstraff. Deri kunne også forbli formann for Shas, skjønt hans plass i Knesset ble overtatt av et tidligere parlamentsmedlem, Yosef Taieb etter at Deri den 23. januar 2022 bad om, og fikk Knessets tillatelse, til å fratre sin plass.

Han ble i desember 2022 utpekt til ministerposter i Netanyahus nye regjering, til visestatsminister, innenriksminister og helseminister. Men i januar 2023 sa Høyesterett at det ikke var forenlig med hans rulleblad. Den 22. januar 2023 løste Netanyahu ham fra regjeringen, skjønt «med tungt hjerte og stor bekymring».

## Litteratur
* Mordechai Gilat ({מרדכי גילת): *קללת דרעי*: *Ḳilelat Derʻi*. Or Jehuda 2012. ISBN 978-965-552-263-1
* Ari Shavit: *Mein gelobtes Land: Triumph und Tragödie Israels.* Bertelsmann, München 2015, ISBN 978-3-570-10226-8, Kapitel 11 „J’accuse“ (s. 377–412)

## Fotnoter


## Referanser


## Eksterne lenker
* Bio at Knesset Website